Hrvatska peta svjetska sila, Modrić za povijest i u svojoj najlošijoj utakmici: Uvijek žele umanjiti naše uspjehe...

Nevjerojatan Lukin niz u Ligi prvaka, ali i brojke na utakmici protiv Bayerna: samo 75,6 posto točnih dodavanja i 17 izgubljenih lopti!?

Sada je posve jasno: Hrvatska će i sedmu godinu za redom imati igrača u finalu Lige prvaka! Kakva nogometna velesila!

S tim se mogu pohvaliti još jedino Brazil, Francuska, Njemačka i Španjolska! Argentina je u prethodnih šest finala imala igrače koji su zaigrali u pet, Portugal u četiri, Urugvaj u tri, Italija i NIzozemska u po dva, Engleska jednom...

A Hrvatska? Ivica Olić 2012., Mario Mandžukić 2013., Luka Modrić 2014., Ivan Rakitić 2015., Luka Modrić 2016., Luka Modrić i Mario Mandžukić 2017. i sada moguće Modrić, Kovačić i Lovren!

Bit će ovo i treći uzastopni finale za Luku Modrića i Matea Kovačića. A Modrić se pritom može pohvaliti da je bio uspješan u posljednje 22 nokaut runde Lige prvaka, dok je izgubio samo jednu od posljednjih 26! Kao nijedan aktivni igrač na svijetu!

Luka Modric ha pasado las últimas 22 rondas Champions que ha jugado con el RMadrid

—2013/14: FG, 1/8, 1/4, SF, F

—2014/15: FG, 1/8, 1/4 [no jugó SF]

—2015/16: FG, 1/8, 1/4, SF, F

—2016/17: FG, 1/8, 1/4, SF, F

—2017/18: FG, 1/8, 1/4, SF



En total 25/26 [KO vs Dortmund, SF 2012/13] pic.twitter.com/2XjwmqYIE1 — LaLigaEnNúmeros 🇪🇸 (@laligaennumeros) May 1, 2018

Naime, posljednji put kad je Real ispao s Lukom u sastavu bilo je protiv Borussije Dortmund u polufinalu 2013., dok je polufinale s Juventusom 2015. propustio zbog ozljede.

"Teška utakmica protiv Bayerna koji se nikad ne predaje, koji ima kvalitetnu momčad, no uspjeli smo istrpjeti sve njihove napade. Suđenje? Uvijek ima kontroverzi, nisam vidio situaciju i ne mogu to komentirati. Uvijek žele umanjiti naše uspjehe, navikli smo na to", rekao je Modrić.

Njemu je Zidane ovaj put namijenio defanzivniju ulogu nego inače jer Carvajal je ozlijeđen pa je Lucas Vazquez bio desni bek. I trebalo je pojačati taj blok.

Kao čovjek zadatka, Luka je i to odradio... iako mu je statistika bila puno lošija nego inače.

Osim što je ostao bez napadačkog učinka (jedan udarac pokraj gola, jedno ključno dodavanje), posebno u oči upada da je imao samo 75,6 posto točnih dodavanja (inače mu je projek u LP oko 90 posto, u La Ligi i više), tek su Marcelo te napadači Ronaldo i Benzema bili lošiji! A izgubio je čak 17 lopti! Koliko i Marcelo i jednu manje od Benzeme, dok ih je Vazquez izgubio 12, Ronaldo 10...

Također, Modrić je bio najlošiji iz prvih 11 u duelima: od njih 15 dobio je samo pet (33,3 posto), dok je Kovačić dobio četiri od pet (80 posto), Ramos osam od deset, Vazquez osam od 13, Varane šest od 12, Kroos sedam od 14, Ronaldo tri od šest...

Ne, definitivno mu to nije bila jedna od boljih utakmica za Real. Ima Luka još municije. Za Kijev, pa za Rusiju... kamo Hrvatska odlazi kao peta svjetska sila!